Document ID: 32013D0661

RÅDETS AFGØRELSE 2013/661/FUSP
af 15. november 2013
om ændring af afgørelse 2010/413/FUSP om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29,
under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (1), særlig artikel 23, stk. 2, og
ud fra følgende betragtninger:
(1)
Rådet vedtog den 26. juli 2010 afgørelse 2010/413/FUSP om restriktive foranstaltninger over for Iran.
(2)
Den 6. september 2013 afsagde Retten dom i sagerne T-493/10 (2), T-4/11 og T 5/11 (3), T12/11 (4), T-13/11 (5), T-24/11 (6), T-42/12 og T-181/12 (7), T-57/12 (8) og T-110/12 (9), hvorved den annullerede Rådets afgørelser om at opføre Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC og Iranian Offshore Engineering & Construction Co. på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP.
(3)
Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC og Iranian Offshore Engineering & Construction Co. bør igen opføres på listen over personer og enheder, der er omfattet af restriktive foranstaltninger, på grundlag af de nye begrundelser for hver enkelt.
(4)
En yderligere enhed bør opføres på listen over personer og enheder, der er omfattet af restriktive foranstaltninger, og de identificerende oplysninger i forbindelse med en anden enhed, der er omfattet af restriktive foranstaltninger, bør ændres.
(5)
Efter Rettens dom i sagen T-421/11 (10) er Qualitest FZE og Oil Turbo Compressor Co. ikke opført på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP -
VEDTAGET DENNE AFGØRELSE:
Artikel 1
Bilag II til afgørelse 2010/413/FUSP ændres som anført i bilaget til nærværende afgørelse.
Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
Udfærdiget i Bruxelles, den 15. november 2013.

Labels: 18
5
11